Α4-0111/95

Ψήφισμα σχετικά με την «Πράσινη Βίβλο για την ελευθέρωση της υποδομής των τηλεπικοινωνιών και των δικτύων καλωδιακής τηλεόρασης» (Μέρος ΙΙ) (COM(94)0682 - C4-0030/95)

Το Ευρωπαϊκό Κοινοβούλιο,

- έχοντας υπόψη την Πράσινη Βίβλο της Επιτροπής σχετικά με την ελευθέρωση της υποδομής των τηλεπικοινωνιών και των δικτύων καλωδιακής τηλεόρασης - Μέρος ΙΙ (COM(94)0682 - C4-0030/95),

- έχοντας υπόψη το ψήφισμά του της 30ής Νοεμβρίου 1994 ((ΕΕ C 363, 19.12.1994, σ. 33)) σχετικά με τη σύσταση προς το Ευρωπαϊκό Συμβούλιο : «Η Ευρώπη και η κοινωνία της οικουμενικής πληρφόρησης» και σχετικά με την ανακοίνωση της Επιτροπής «Η Ευρώπη και η κοινωνία των πληροφοριών - η συνέχιση της πορείας: πρόγραμμα δράσης» (COM(94) 0347),

- έχοντας υπόψη την Πράσινη Βίβλο της Επιτροπής σχετικά με την ελευθέρωση της υποδομής των τηλεπικοινωνιών και των δικτύων καλωδιακής τηλεόρασης (Μέρος Ι) και το σχετικό ψήφισμα του Κοινοβουλίου, της 7ης Απριλίου 1995 ((ΣΠ της 7ης Απριλίου 1995, Μέρος ΙΙ, σημείο 11)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Κοινωνικών Υποθέσεων και Απασχόλησης, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Πολιτισμού, Νεότητας, Παιδείας και Μέσων Ενημέρωσης, και της Επιτροπής Νομικών Θεμάτων και Δικαιωμάτων των Πολιτών (Α4-0111/95),

Καθολική υπηρεσία

1. εφιστά την προσοχή της Επιτροπής και του Συμβουλίου στην ανάγκη διασφάλισης μιας προσιτής καθολικής υπηρεσίας υψηλής ποιότητας σε όλους τους πολίτες της Ένωσης, με αποδεκτούς χρόνους σύνδεσης και ζητεί τον καθορισμό και την υποβολή κατεπειγόντως από την Επιτροπή διατάξεων που θα διέπουν την καθολική υπηρεσία[semigr ]

2. ζητεί την καθιέρωση ενός βασικού συνόλου υπηρεσιών και υποδομής το οποίο να αποτελεί το συγκεκριμένο περιεχόμενο της παροχής καθολικής υπηρεσίας σε επίπεδο Ένωσης, ανάλογα με τους διάφορους τύπους χρηστών, π.χ. για το κατά βάση χαμηλό εισόδημα με περιορισμένες ανάγκες τηλεφωνικών κλήσεων, για το μέσο ιδιώτη, για μικρές επιχειρήσεις και για κοινότητες ή για υπηρεσίες κοινής ωφελείας όπως σχολεία, νοσοκομεία, κλπ, το οποίο να υφίσταται περιοδική ενημέρωση προκειμένου να παρακολουθεί την επέκταση των κυκλωμάτων ευρείας εμβέλειας και άλλων τεχνολογικών εξελίξεων, ιδιαίτερα τη μετάβαση στην ψηφιακή τεχνολογία[semigr ]

3. ζητεί την καθιέρωση εθνικών ταμείων για την καθολική υπηρεσία, από τα οποία να χρηματοδοτείται η παροχή της καθολικής υπηρεσίας με βάση το πραγματικό κόστος, και στα οποία να συμμετέχουν όλοι οι εμπορικοί φορείς εκμετάλλευσης της υποδομής και των υπηρεσιών, ανάλογα με το μερίδιο αγοράς και τα ακαθάριστα κέρδη τους. Εν πάση περιπτώσει, πριν από την 1η Ιανουαρίου 1998 πρέπει να υπάρξει σταδιακή προσαρμογή των τιμολογίων»[semigr ]

4. υπενθυμίζει ότι η αποτελεσματική λειτουργία μιας ελευθερωμένης ευρωπαϊκής αγοράς τηλεπικοινωνιών τότε μόνο μπορεί να προσφέρει στους χρήστες πραγματική ελευθερία επιλογής, αν πληροί τις ακόλουθες προϋποθέσεις:

- προστασία του προσωπικού αριθμού κλήσης[semigr ]

- καθολικές υπηρεσίες καταλόγου δωρεάν ή με συμβολικό κόστος[semigr ]

- διαφανείς διαδικασίες τιμολόγησης και χρέωσης[semigr ]

5. επισημαίνει ότι το Κοινοβούλιο θα επιμείνει στην αρχή του παραλληλισμού στις νομοθετικές προτάσεις που αφορούν την ελευθέρωση των τηλεπικοινωνιών και τον ορισμό και την εφαρμογή της καθολικής υπηρεσίας[semigr ] καλεί το Συμβούλιο να εξετάσει το θέμα αυτό κατά τη συνεδρίαση της 13ης Ιουνίου 1995[semigr ] καλεί επίσης την Επιτροπή να υποβάλει επειγόντως προτάσεις που θα καλύπτουν, μεταξύ των άλλων, τα εξής ζητήματα:

- ποιός έχει το δικαίωμα πρόσβασης σε βασικές υπηρεσίες

- ποιός πρόκειται να παράσχει βασικές υπηρεσίες

- τί απαιτείται για τη διασφάλιση της παροχής καθολικής υπηρεσίας

- ποιός πρόκειται να παράσχει τη διασύνδεση

- που βρίσκεται το κατώφλι πρόσβασης στο οικονομικό επίπεδο[semigr ]

6. θεωρεί ότι μόνες οι δυνάμεις της αγοράς δεν θα προσφέρουν την αναγκαία κάλυψη σε επίπεδο Ένωσης ούτε θα προωθήσουν τις κοινωνικώς επωφελέστερες υπηρεσίες, και ζητεί την πραγματοποίηση δημόσιων επενδύσεων προκειμένου να επιτευχθεί η κρίσιμη μάζα νέων τεχνολογιών και εφαρμογών[semigr ]

Ανταγωνισμός, διασύνδεση, διαλειτουργικότητα και δικαιώματα πρόσβασης

7. υποστηρίζει την προσέγγιση που ακολουθεί η Επιτροπή όσον αφορά την κωδικοποίηση των δικαιωμάτων και των υποχρεώσεων των φορέων παροχής υποδομής σε οδηγία περί διασύνδεσης της Παροχής Ανοικτού Δικτύου (ONP)[semigr ] επισημαίνει, ωστόσο, πως στην εν λόγω οδηγία προβλέπεται ότι η διασύνδεση και η διαλειτουργικότητα θα υλοποιηθούν μέσω συμβάσεων μεταξύ των επιχειρήσεων του κλάδου[semigr ]

8. θεωρεί ότι η ύπαρξη τεχνικών προδιαγραφών διασύνδεσης και διαλειτουργικότητας είναι ουσιώδης, και ότι πρέπει να δοθεί έμφαση στα τεχνικά πρότυπα για την κατασκευή φυσικής υποδομής και εξοπλισμού, σε συνδυασμό με λογισμικό χαμηλότερου επιπέδου, και ζητεί από την Επιτροπή να εξετάσει τη σκοπιμότητα της σύγκλισης ενός φόρουμ βιομηχανίας, προκειμένου τα εν λόγω ζητήματα να μελετηθούν σε συνεργασία με τους ευρωπαίους κατασκευαστές στους τομείς των τηλεπικοινωνιών και της ηλεκτρονικής και να γίνουν σχετικές εισηγήσεις προς τους υφιστάμενους οργανισμούς[semigr ]

9. προσδοκά με εμπιστοσύνη ότι η αποφυγή της εφαρμογής ασύμβατων προτύπων θα αποτελέσει πρωταρχική μέριμνα όλων των ενδιαφερομένων - Επιτροπής, Συμβουλίου, επιχειρήσεων καθώς και φορέων παροχής υπηρεσιών και εξοπλισμού - και ότι προς το σκοπό αυτό θα ζητηθεί η συνδρομή των υφισταμένων ευρωπαϊκων και διεθών οργανισμών[semigr ]

10. εκφράζει, ωστόσο, την ανησυχία του σχετικά με τον κίνδυνο ορισμένες συμφωνίες περί διασύνδεσης να οδηγήσουν, λόγω του τρόπου σύναψής τους, σε ολιγοπώλια ή στην κατανομή της αγοράς μεταξύ των μεγάλων επιχειρήσεων, και ζητεί, συνεπώς, την άσκηση ελέγχου από ευρωπαϊκή αρχή με ισχυρές κανονιστικές και παρεμβατικές εξουσίες, σε συντονισμό με τις αντίστοιχες εθνικές κανονιστικές αρχές, η οποία να είναι εντεταλμένη να διευθετεί διαφορές υπό την επίβλεψη των δικαστικών αρχών της Ένωσης[semigr ]

11. ζητεί από την ευρωπαϊκή κανονιστική αρχή, κατά την παροχή αδειών, να διασφαλίζει ότι τα δίκτυα δεν θα χρησιμοποιούνται για εγκληματικές και αντικοινωνικές δραστηριότητες, π.χ. πορνογραφία, και να μεριμνήσει για τη θέσπιση αυστηρών κανόνων με στόχο την προστασία των δικαιωμάτων των καταναλωτών και την προστασία των εμπορικών και νέων υπηρεσιών[semigr ]

12. ζητεί να μην επιχειρηθεί ο περιορισμός του αριθμού αδειών που χορηγούνται στους τομείς της υποδομής και των υπηρεσιών. Οι αιτήσεις για χορήγηση αδείας πρέπει να απορρίπτονται μόνο σε περιπτώσεις όπου οι επιχειρήσεις δεν μπορούν να αποδείξουν ότι είναι σε θέση να ικανοποιήσουν αντικειμενικά κριτήρια σε θέματα όπως τα τεχνικά πρότυπα, οι προδιαγραφές ποιότητας και οι υποχρεώσεις παροχής καθολικής υπηρεσίας[semigr ]

13. ζητεί να δοθεί ιδιαίτερη προσοχή στην ελεύθερη πρόσβαση των ανταγωνιστών σε όλα τα σχετικά δίκτυα και ζητεί οι επιχειρήσεις εκμετάλλευσης δικτύων οι οποίες επιθυμούν να παρέχουν και υπηρεσίες, να ασκούν τις δύο αυτές δραστηριότητες ανεξάρτητα, με την εφαρμογή διαφανούς λογιστικού συστήματος, και να μην παρέχουν στον εαυτό τους ή σε συγκεκριμένους εταίρους τους πρόσβαση υπό προνομιακό καθεστώς[semigr ]

14. ζητεί να εξασφαλισθούν οι ίδιοι οικονομικοί όροι για τα εκπαιδευτικά ιδρύματα ανεξαρτήτως του τόπου που βρίσκονται[semigr ]

15. ζητεί τη δημιουργία πλήρως εξοπλισμένων και εκσυγχρονισμένων δημοσίων δικτύων πληροφόρησης στις 11 επίσημες γλώσσες και τη δημιουργία «δημοσίου χώρου» σε προνομιακή βάση, ούτως ώστε να εξασφαλισθεί η καθολική παροχή υπηρεσιών[semigr ] ζητεί, επίσης, να χρησιμοποιηθούν ευρωπαϊκοί και εθνικοί πόροι, ώστε τα εν λόγω δίκτυα πληροφόρησης να είναι στη διάθεση των λιγότερο χρησιμοποιούμενων γλωσσών της ΕΕ[semigr ]

16. ζητεί να διασφαλιστεί η αυστηρή τήρηση της αρχής της αμοιβαιότητας σε ολόκληρο τον τομέα, πράγμα που θα επιτρέψει, για παράδειγμα, στις επιχειρήσεις καλωδιακών υπηρεσιών να ανταγωνίζονται για την παροχή υπηρεσιών τηλεφωνίας, και στις επιχειρήσεις τηλεπικοινωνιών να ανταγωνίζονται για καλωδιακή μετάδοση τηλεοπτικού προγράμματος και κινηματογραφικών ταινιών[semigr ]

17. υπενθυμίζει ότι η ελεύθερη πρόσβαση πρέπει να διασφαλίζεται όχι μόνο σε υπεραστικές γραμμές αλλά και σε τοπικά δίκτυα, μέσω, για παράδειγμα, της πρόβλεψης για κοινή χρήση αγωγών και υποχρεωτικά κοινή χρήση εγκαταστάσεων γενικότερα, μεριμνώντας για την αναγκαία αρτιότητα του δικτύου[semigr ]

18. επισημαίνει ότι πολλές απομακρυσμένες περιοχές δεν έχουν πρόσβαση στο πεδίο των κινητών τηλεπικοινωνιών και ζητεί να διατεθούν ειδικοί πόροι για επενδυτικές και ερευνητικές δραστηριότητες, προκειμένου να περιληφθούν τα δίκτυα αυτά σε απομεμακρυσμένες περιοχές[semigr ]

Κοινωνικές και περιβαλλοντικές πτυχές

19. εκφράζει τη λύπη του για το γεγονός ότι δεν έχουν ληφθεί επαρκώς υπόψη οι κοινωνικές πτυχές της ελευθέρωσης και ζητεί τη διεξαγωγή λεπτομερούς ανάλυσης κόστους/ωφέλειας όσον αφορά τις θέσεις απασχόλησης που θα προκύψουν[semigr ]

20. θεωρεί ότι η προστασία των δεδομένων πρέπει να ρυθμισθεί κατά τέτοιον τρόπο ώστε:

α) τα ατομικά στοιχεία ευαίσθητης σημασίας να παραμένουν στην κυριαρχική εξουσία του ατόμου[semigr ]

β) το άτομο να έχει πρόσβαση στα προσωπικά του δεδομένα[semigr ]

γ) να μην εμποδίζεται η εξέλιξη των ηλεκτρονικών αγορών και η αναμόρφωση των δικτύων[semigr ]

δ) να διασφαλίζεται η προστασία των δεδομένων και των απορρήτων πληροφοριών ευαίσθητης σημασίας[semigr ]

ε) ζητήματα σχετικά με τα δικαιώματα πνευματικής ιδιοκτησίας να αντιμετωπίζονται, ει δυνατόν, με τεχνικές λύσεις, και με ρυθμιστικές λύσεις, εάν υπάρχει πιθανότητα απάτης[semigr ]

21. ζητεί από την Επιτροπή να υποβάλει συγκεκριμένες προτάσεις για την μετεκπαίδευση των εργαζομένων των επιχειρήσεων τηλεπικοινωνιών οι οποίοι δεν θα καταστεί δυνατόν να συνεχίσουν να απασχολούνται με το ίδιο αντικείμενο εργασίας υπό το νέο καθεστώς[semigr ]

22. ζητεί από την Επιτροπή να υποβάλει προτάσεις για την ενθάρρυνση της ανάπτυξης νέων υπηρεσιών στον τομέα, προκειμένου να δημιουργηθούν θέσεις απασχόλησης στα αντίστοιχα πεδία δραστηριότητας[semigr ]

23. ζητεί τα εκπαιδευτικά προγράμματα να μεταρρυθμιστούν κατά τέτοιο τρόπο ώστε όχι μόνο να μπορεί να πραγματοποιείται ελεύθερη βασική έρευνα με δυνατότητα συμμετοχής σε διεθνή δίκτυα, αλλά και να εξασφαλίζονται δυνατότητες διά βίου εκπαίδευσης για την προσαρμογή στις τεχνολογικές μεταβολές[semigr ]

24. ζητεί συνεπώς από την Επιτροπή να θεσπίσει οδηγίες για τη ρύθμιση των δικαιωμάτων και των υποχρεώσεων των εργαζομένων κατ' οίκον (τηλεργασία) και την εξασφάλιση νομικού καθεστώτος ισότιμου με εκείνο που ισχύει για τους εργαζομένους σε επιχειρήσεις[semigr ]

25. ζητεί, η υλοποίηση των νέων δικτύων εναλλακτικών τηλεπικοινωνιών, παρά το στρατηγικό της χαρακτήρα, να υπόκειται στους ίδιους κανόνες προστασίας του περιβάλλοντος που ισχύουν για όλα τα παρεμφερή έργα[semigr ]

Μέσα ενημέρωσης και πολιτισμός

26. ζητεί να ληφθούν πλήρως υπόψη από την Επιτροπή τόσο οι πολιτιστικές όσο και οι οικονομικές και κοινωνικές πτυχές, και να υπάρξει κάποια μορφή ρύθμισης που να διασφαλίζει την προστασία της πολιτιστικής ποικιλότητας, της πολυφωνίας και της ευρωπαϊκής ταυτότητας[semigr ] ζητεί από την Επιτροπή να διεξαγάγει έρευνες σχετικά με τις επιπτώσεις της ελευθέρωσης των τηλεπικοινωνιών και των δικτύων καλωδιακής τηλεόρασης στον πολιτισμό, τη γλώσσα και την απασχόληση[semigr ]

27. υπογραμμίζει ότι ο τομέας των τηλεοπτικών και ραδιοφωνικών εκπομπών χρήζει χωριστού νομικού πλαισίου με ιδιαίτερη νομική βάση και χωριστών διαδικασιών χορήγησης αδειών λόγω της ιδιαίτερης φύσης του τομέα αυτού και τις επιπτώσεις που έχει στην κοινωνία της πληροφόρησης και τον πολιτισμό[semigr ]

28. απορρίπτει την ιδέα ότι οι επιχειρήσεις εκμετάλλευσης των δικτύων πρέπει να έχουν ελεύθερο δικαίωμα να αποφασίζουν ποιοί τηλεοπτικοί και ραδιοφωνικοί σταθμοί θα εκπέμπουν μέσω των καλωδιακών δικτύων και ζητεί η καλούμενη «υποχρέωση μετάδοσης» («must carry rules») να ισχύει για τους εκπέμποντες σταθμούς[semigr ]

29. τονίζει ότι, λόγω της περιορισμένης παραγωγικής ικανότητας και της έλλειψης συχνοτήτων, οι εκπέμποντες (ραδιοφωνικοί και τηλεοπτικοί) σταθμοί πρέπει να έχουν προτεραιότητα στη λήψη αποφάσεων σχετικά με την πρόσβαση σε τηλεπικοινωνιακές υπηρεσίες και σε υπηρεσίες προστιθέμενης αξίας[semigr ] τονίζει, επίσης, ότι τα δίκτυα και οι συχνότητες που έχουν χρησιμοποιηθεί στο παρελθόν για τη μετάδοση (τηλεοπτικών και ραδιοφωνικών) εκπομπών πρέπει και στο μέλλον να χρησιμοποιούνται πρωτίστως για μεταδόσεις[semigr ]

Διεθνείς πτυχές

30. αναμένει ότι, όπως συμβαίνει και στον κλάδο λογισμικού, η ανάπτυξη κοινών προσεγγίσεων σχετικά με τα πρότυπα διασύνδεσης και διαλειτουργικότητας θα οργανωθεί κατά τρόπο ώστε να διατηρείται η συμβατότητα στις επικοινωνίες και την ανταλλαγή υπηρεσιών με τρίτες χώρες[semigr ]

31. επισημαίνει ότι η αγορά της Ευρωπαϊκής Ένωσης αναμένεται ότι το 1998 θα είναι πολύ πιο ελεύθερη από ό,τι σε οποιαδήποτε άλλη χώρα, και υπενθυμίζει τα προηγούμενα ψηφίσματά του με τα οποία εμμένει στην απαίτηση για αυστηρή εφαρμογή της αρχής της αμοιβαιότητας εκ μέρους τρίτων χωρών που επιθυμούν να παρέχουν υπηρεσίες ή υποδομή στην Ευρώπη[semigr ]

32. ζητεί να δοθεί ιδιαίτερη προσοχή στις χώρες της Ανατολικής Ευρώπης και να τους παρασχεθεί βοήθεια για την ανάπτυξη της υποδομής των τηλεπικοινωνιών τους παράλληλα με τις χώρες της ΕΕ[semigr ]

33. ζητεί από την Επιτροπή να υποβάλει συγκεκριμένες κανονιστικές προτάσεις οι οποίες να υιοθετούν τις ανωτέρω προϋποθέσεις[semigr ]

34. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.